CELEX: 
Language: fi
Date: 2017-02-28 00:00:00
Title: KOMISSION DELEGOITU ASETUS (EU) …/…, standardin EN 15101-1 mukaisen paikalla puhallettavan puukuitulämmöneristeen (LFCI) painumaa vaakasuuntaisissa kohteissa ja lyhytaikaista veden imeytymistä koskevan suorituskyvyn luokittelusta Euroopan parlamentin ja neuvoston asetuksen (EU) N:o 305/2011 mukaisesti

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9. maaliskuuta 2011 annetussa Euroopan parlamentin ja neuvoston asetuksessa (EU) N:o 305/2011
                  1
                annetaan kaksi pääasiallista vaihtoehtoa, joilla voidaan vahvistaa rakennustuotteiden perusominaisuuksiin liittyvät suoritustasoluokat. Tätä tarkoitusta varten voidaan asetuksen 27 artiklan 1 kohdan ja 60 artiklan f alakohdan mukaisesti käyttää komission delegoituja säädöksiä, ja asetuksen 27 artiklan 2 kohdassa sallitaan yhdenmukaistettujen standardien käyttö tarkistetun toimeksiannon perusteella. Asetuksen 27 artiklan 2 kohdan ensimmäisessä alakohdassa säädetään, että jos komissio on vahvistanut tällaisia suoritustasoluokkia, eurooppalaisten standardointielinten on käytettävä näitä luokkia yhdenmukaistetuissa standardeissa.
            
            
               Asetuksen (EU) N:o 305/2011 2 artiklan 7 kohdan määritelmän mukaan ’luokalla’ tarkoitetaan rakennustuotteen suoritustasojen vaihtelualaa, jonka vähimmäis- ja enimmäisarvo rajaavat. Asetuksen (EU) N:o 305/2011 mukaiset luokat ilmaisevat näin ollen aina tuotteen tietyn ennalta määritetyn suoritustason vaihtelualan.
            
            
               Asetuksessa (EU) N:o 305/2011 ei erotella sitä edeltäneen neuvoston direktiivin 89/106/ETY tavoin erilaisia luokkia niiden alkuperän mukaan. Komission vahvistamat suoritustasoluokat ja eurooppalaisten standardointielinten vahvistamat suoritustasoluokat on toisin sanoen hyväksyttävä ja niitä on noudatettava täysin samalla tavoin. 
            
            
               Koko suoritustasoluokitus olisi lisäksi määritettävä avoimesti niin, että siihen voidaan sisällyttää kaikki mahdolliset suoritustasot kyseisen standardin piiriin kuuluvien tuotteiden kulloisenkin perusominaisuuden osalta. Toisaalta suoritustasolle olisi samalla vahvistettava myös kynnysarvo.
            
            
               Euroopan standardointikomitea CEN hyväksyi syyskuussa 2013 eurooppalaisen tuotestandardin EN 15101-1, joka koskee paikalla puhallettavaa puukuitulämmöneristettä (LFCI). Standardissa luokitellaan sen piiriin kuuluvien tuotteiden suoritustaso etenkin suhteessa tuotteiden kahteen perusominaisuuteen: painuma vaakasuuntaisissa kohteissa, ullakoilla ja lattioissa (seitsemän suoritustasoluokkaa) sekä lyhytaikainen veden imeytyminen (kaksi suorituskykyluokkaa).
            
            
               Luokituksista ensimmäinen eli painuma vaakasuuntaisissa kohteissa poikkeaa aiemmin yhdenmukaisessa tuotestandardissa EN 14064-1 käyttöön otetusta luokituksesta, joka koskee tiettyjä mineraalivillasta valmistettuja lämmöneristetuotteita. Nämä olemassa olevat luokat eivät käytettävissä olevien tietojen mukaan ole tässä tarkasteltavien tuotteiden osalta riittäviä, sillä puukuidun käyttäminen perusmateriaalina yleensä lisää painumaa vaakasuuntaisissa kohteissa. Sen vuoksi ja jotta luokitus kattaisi koko tähän perusominaisuuteen liittyvän tyypillisen suoristustasoalueen, luokitus on ulotettu kattamaan myös ylemmät suoritustasot lisäämällä aiemmin käytettyyn luokitukseen neljä uutta luokkaa. Tämä noudattelee tietyissä jäsenvaltioissa nykyisin sovellettavaa käytäntöä.
            
            
               Toinen luokitus, jonka aiheena on lyhytaikainen veden imeytyminen, liittyy puukuitupohjaisten lämmöneristystuotteiden tavanomaisiin käyttöolosuhteisiin. Tällaisia tuotteita ei odoteta käytettävän olosuhteissa, joissa niihin voisi imeytyä vettä. Luokitus on kuitenkin pidettävä avoimena, jottei tälle suorituskyvylle vahvistettaisi piilevää kynnysarvoa. Tämä toteutetaan lisäämällä CENin syyskuussa 2013 hyväksymässä standardissa EN 15101-1 vahvistettuun luokitukseen yksi ylempi luokka. Kyseisten tuotteiden tapauksessa on katsottu tarpeelliseksi mukauttaa tätä luokitusta, jotta tuotteiden lyhytaikaista veden imeytymistä koskevaa suoritustasoa mittaava luokitus kattaisi tuotteiden suorituskyvyn kaikki tasot. Standardin EN 15101-1 uusi versio onkin parhaillaan kehitteillä CENissä.
            
            
               Asetuksen (EU) N:o 305/2011 mukaan on annettava uusi tarkistettu toimeksianto, jos eurooppalaiset standardointielimet itse lisäävät tällaisia uusia luokituksia yhdenmukaistettuun standardiin. Koska näin ei ole tapahtunut, on katsottu paremmaksi hoitaa asia nyt ehdotettavan delegoidun asetuksen avulla.
            
            
               On katsottu, ettei ehdotetun asetuksen soveltamisalaan ole aiheellista sisällyttää muita standardiin EN 15101-1 kuuluvia suorituskyvyn luokituksia, sillä sellaisiin yhdenmukaistettuihin standardeihin sisältyvät luokitukset, joiden viitetiedot on direktiivin 89/106/ETY nojalla julkaistu Euroopan unionin virallisessa lehdessä, on asetuksen (EU) N:o 305/2011 mukaan katsottava sellaisinaan sovellettaviksi, ilman muita tarvittavia toimia.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Asetusluonnosta käsiteltiin rakennusalan neuvoa-antavan ryhmän kokouksessa 14. kesäkuuta 2016, ja siitä järjestettiin kirjallinen asiantuntijoiden kuuleminen 31. toukokuuta – 28. kesäkuuta 2016. Ennen sitä kaikille jäsenvaltioille oli annettu mahdollisuus nimetä kuulemiseen osallistuvia asiantuntijoita. Näiden asiantuntijoiden lisäksi kuultiin muita ulkoisia sidosryhmiä. Neuvoa-antavan ryhmän käsittelemät ja kirjalliseen kuulemiseen liittyvät asiakirjat toimitettiin delegoituja säädöksiä koskevan yhteisen sopimuksen mukaisesti samanaikaisesti Euroopan parlamentille ja neuvostolle. Tässä yhteydessä esitetyt huomiot otettiin huomioon viimeisteltäessä säädösluonnosta komission sisäistä lausuntokierrosta varten.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) N:o 305/2011 27 artiklan mukaisesti voidaan vahvistaa rakennustuotteiden perusominaisuuksiin liittyviä suoritustasoluokkia. Tätä tarkoitusta varten voidaan asetuksen 27 artiklan 1 kohdan ja 60 artiklan f alakohdan mukaisesti käyttää komission delegoituja säädöksiä. Asetuksen 27 artiklan 2 kohdan ensimmäisessä alakohdassa säädetään, että jos komissio on vahvistanut tällaisia suoritustasoluokkia, eurooppalaisten standardointielinten on käytettävä näitä luokkia yhdenmukaistetuissa standardeissa.
            
            
               Asetuksen (EU) N:o 305/2011 2 artiklan 7 kohdan mukaan ’luokalla’ tarkoitetaan rakennustuotteen suoritustasojen vaihtelualaa, jonka vähimmäis- ja enimmäisarvo rajaavat. Asetuksessa (EU) N:o 305/2011 ei erotella erilaisia luokkia. Komission vahvistamat suoritustasoluokat ja eurooppalaisten standardointielinten vahvistamat suoritustasoluokat on toisin sanoen hyväksyttävä ja niitä on noudatettava täysin samalla tavoin.
            
            
               Asetuksen (EU) N:o 305/2011 mukaan on annettava uudet tarkistetut toimeksiannot, jos eurooppalaiset standardointielimet itse lisäävät uusia luokituksia yhdenmukaistettuihin standardeihin. Koska näin ei ole tapahtunut, on katsottu paremmaksi hoitaa asia nyt ehdotettavan delegoidun asetuksen avulla.
            
            
               Näistä syistä olisi hyväksyttävä ehdotettu asetus, jolla vahvistetaan uusia suoritustasoluokkia eurooppalaisen standardin EN 15101-1 mukaisille paikalla puhallettaville puukuitulämmöneristeille (LFCI).
            
            
               Asetusluonnos on suhteellisuusperiaatteen mukainen. Tämän toimintatavan ansiosta voidaan helpottaa tiettyjä vaikeuksia, joita asetuksesta (EU) N:o 305/2011 johtuvat vaikutukset aiheuttavat rakennustuotteiden suorituskyvyn luokitusjärjestelmien vahvistamiselle, ja näin ollen toimintatapaa voidaan pitää EU:n koko rakennusalan edun mukaisena.
            
         
         
            
               KOMISSION DELEGOITU ASETUS (EU) …/…,
            
            
               annettu 24.2.2017,
            
            
               standardin EN 15101-1 mukaisen paikalla puhallettavan puukuitulämmöneristeen (LFCI) painumaa vaakasuuntaisissa kohteissa ja lyhytaikaista veden imeytymistä koskevan suorituskyvyn luokittelusta Euroopan parlamentin ja neuvoston asetuksen (EU) N:o 305/2011 mukaisesti
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011
                  2
                ja erityisesti sen 27 artiklan 1 kohdan
            
            
               sekä katsoo seuraavaa:
            
            
               1)
                     Jos komissio ei ole vahvistanut rakennustuotteiden perusominaisuuksiin liittyviä suoritustasoluokkia, eurooppalaiset standardointielimet voivat asetuksen (EU) N:o 305/2011 27 artiklan 2 kohdan mukaan vahvistaa niitä, mutta ainoastaan tarkistetun toimeksiannon perusteella.
            
            
               2)
                     Paikalla puhallettavaa puukuitulämmöneristettä (LFCI) koskeva eurooppalainen tuotestandardi EN 15101-1 sisältää suoritustasoluokitukset, jotka koskevat kahta tuotteen perusominaisuutta eli painumaa vaakasuuntaisissa kohteissa, ullakoilla ja lattioissa sekä lyhytaikaista veden imeytymistä. Luokitukset merkitsevät edistysaskelta kyseisten tuotteiden sisämarkkinoiden lujittamisessa.
            
            
               3)
                     Uusia luokituksia varten ei ole annettu tarkistettua toimeksiantoa.
            
            
               4)
                     Sen vuoksi olisi vahvistettava uudet luokitusjärjestelmät, joita on määrä käyttää standardin EN 15101-1 piiriin kuuluvien tuotteiden yhteydessä,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Paikalla puhallettavan puukuitulämmöneristeen (LFCI) suorituskyky, joka liittyy niiden painumaa vaakasuuntaisissa kohteissa, ullakoilla ja lattioissa sekä lyhytaikaista veden imeytymistä koskeviin perusominaisuuksiin, on luokiteltava liitteessä esitettyjä luokitusjärjestelmiä noudattaen.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 24.2.2017.
            
            
               
                     Komission puolesta
               
            
         
         
            
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  EUVL L 88, 4.4.2011, s. 5.
               
               
                  
                     (2)
                  EUVL L 88, 4.4.2011, s. 5.
               
            
      
    ---documentbreak--- 
      
         
         
            
               LIITE
            
            
               Taulukko 1: Luokat, jotka koskevat painumaa vaakasuuntaisissa kohteissa, ullakoilla ja lattioissa
            
            
                     
                        Luokka 
                     
                  
                  
                     
                  
               
                     
                        SH 0 
                     
                  
                  
                     
                        Ei mitattavissa olevaa painumaa (≤ 1 %) 
                     
                  
               
                     
                        SH 5 
                     
                  
                  
                     
                        ≤ 5 % 
                     
                  
               
                     
                        SH 10 
                     
                  
                  
                     
                        ≤ 10 % 
                     
                  
               
                     
                        SH 15 
                     
                  
                  
                     
                        ≤ 15 % 
                     
                  
               
                     
                        SH 20 
                     
                  
                  
                     
                        ≤ 20 % 
                     
                  
               
                     
                        SH 25 
                     
                  
                  
                     
                        ≤ 25 % 
                     
                  
               
                     
                        SH 30 
                     
                  
                  
                     
                        > 25 % 
                     
                  
               
            
               Taulukko 2: Luokat, jotka koskevat lyhytaikaista veden imeytymistä
            
            
                     
                        Luokka 
                     
                  
                  
                     
                  
               
                     
                        WS 1 
                     
                  
                  
                     
                        ≤ 1,0 kg/m2 
                     
                  
               
                     
                        WS 2 
                     
                  
                  
                     
                        ≤ 2,0 kg/m2
                     
                  
               
                     
                        WS 3
                     
                  
                  
                     
                        > 2,0 kg/m2